**Lya De Putti** (10. januar 1897 – 27. novembar 1931) bila je mađarska kazališna i filmska glumica, poznata kao jedna od najvećih međunarodnih filmskih diva na kraju nijeme ere.

Rodila se kao **Amália Putti** (mađarski: ) u Vécseu (današnje Vojčice u Slovačkoj), kao jedno od četvoro djece austro-ugarskog konjičkog oficira Juliusa de Puttija (mađarski: ). Kao adolescentica se 1913. u gradu Koloszvar (današnji Cluj-Napoca u Rumunjskoj udala za lokalnog magistrata Zoltána Szepessyja, kome je rodila dvije kćeri - Ilonu (1913) i Judith (1916). Dvije godine kasnije je napustila muža i otišla u Budimpeštu kako bi započela glumačku karijeru; Szepessy ju je, kako bi izbjegao skandal, dao proglasiti mrtvom i čak organizirao lažni pogreb. De Putti je u Budimpešti neko vrijeme radila kao bolničarka prije nego što se upoznala za Ferencom Molnarom koji ju je angažirao u njegovim kazališnim predstavama, a tada je dobila i svoje prve filmske uloge.

Godine 1920. je neko vrijeme radila kao glumica u Bukureštu, prije nego što je došla u Berlin. Tokom sljedećih nekoliko godina je nastupala u nizu zapaženih filmova, uključujući i neka klasična ostvarenja weimarske kinematografije. Njena moderna *bubikopf* frizura ju je učinila jednom od pop-ikona tadašnjeg doba i učinila zvijezdom ne samo u Njemačkoj, nego i širom svijeta. Lični problemi - kao pad sa prozora u decembru 1925. koji je štampa protumačila kao pokušaj samoubistva - su je potakli da sreću pokuša u Hollywoodu. Njen nastup u Griffithovom *The Sorrows of Satan*, međutim, nije polučio željeni uspjeh. Godine 1929. je došla u London snimiti *The Informer*; on je originalno trebao biti nijemi film, ali su producenti tokom snimanja odlučili napraviti zvučnu verziju. Glas Lye De Putti je zbog "teškog" mađarskog naglaska naknadno sinkroniziran. Film je doživio neuspjeh, a de Putti je najavila konačno povlačenje iz svijeta filma. Godine 1930. je pak došla u New York i pokušala ostvariti karijeru na Broadwayu, no ni tamo nije imala uspjeha. Sljedeće godine je doživjela bizarni incident kada joj je pileća kost ostala zarobljena u grlu; kirurška operacija kojom su je ljekari nastojali otkloniti je izazvala niz komplikacija od kojih je Lya de Putti na kraju umrla.

Filmografija
------------

Cjelovečernji filmovi:

* *The Emperor's Soldiers* (1918)
* *On the Waves of Happiness* (1920)
* *Gypsy Blood* (1920)
* *You Are the Life* (1921)
* *The Indian Tomb* (1921)
* *The Love Affairs of Hector Dalmore* (1921)
* *Driving Force* (1921)
* *Ilona* (1921)
* *Othello* (1922)
* *The Burning Soil* (1922)
* *Phantom* (1922)
* *The Three Marys and Mr. Marana* (1923)
* *The Ravine of Death* (1923)
* *Die Fledermaus* (1923)
* *S.O.S. The Island of Tears* (1923)
* *Thamar, The Child of the Mountains* (1924)
* *Malva* (1924)
* *Claire* (1924)
* *In the Name of the Kaisers* (1925)
* *Comedians* (1925)
* *Varieté* (1925)
* *Jealousy* (1925)
* *Manon Lescaut* (1926)
* *Young Blood* (1926)
* *The Sorrows of Satan* (1926)
* *Prince of Tempters* (1926)
* *God Gave Me Twenty Cents* (1926)
* *Cage of Death* (1927)
* *The Heart Thief* (1927)
* *Buck Privates* (1928)
* *Midnight Rose* (1928)
* *Charlott Verloh* (1928)
* *The Scarlet Lady* (1928)
* *All About Love* (1929)
* *The Informer* (1929)

kratkometražni:

* *A Christmas Movie for Adults* (1924)

Literatura
----------

* Herzog, Peter and Roman Tozzi. *Living Life and Not Fearing Death: The Life of Lya de Putti*. Corvin: 1993.
* *Los Angeles Times*. "Film Star Succumbs." November 27, 1931, Page 1.
* *New York Times*. "Lya De Putti Dead Here Of Pneumonia." November 27, 1931, Page 20.

1. ↑  Kőniger, Miklós (October 1996). „Egy elfeledett sztár" [A forgotten star] (mađarski). *filmvilag.hu*. Budimpešta]: Filmvilág Alapítvány. str. 13–14. Pristupljeno 24. IX 2012.
2. ↑  Schöpflin Aladár (2010) [1929-1931]. B. Kádár Zsuzsanna. ur (mađarski). *Magyar Színművészeti Lexikon [Hungarian Actors Encyclopedia]*. Beč: Wesley Egyház- és Vallásszociológiai Kutatóközpont. str. 503. ISBN 1161272968. Pristupljeno 24. IX 2012.

Vanjske veze
------------

* Lya de Putti na IMDb-u (`en`)
* Lya de Putti Photo Gallery Arhivirano 2005-10-31 na Wayback Machine-u at silent-movies.org
* Photographs of Lya De Putti